“สุระ คณิตทวีกุล” ซื้อบิ๊กล็อต MVP กว่า 24 ล้านหุ้น ดันสัดส่วนถือทะลุ 19%
"สุระ คณิตทวีกุล" ซื้อบิ๊กล็อต MVP กว่า 24 ล้านหุ้น ดันสัดส่วนถือทะลุ 19%
"สุระ คณิตทวีกุล" ซื้อบิ๊กล็อต MVP กว่า 24 ล้านหุ้น ดันสัดส่วนถือทะลุ 19%
22 พ.ย. 2562

บริษัท เอ็ม วิชั่น จำกัด (มหาชน) หรือ MVP แจ้งว่า ตามที่ได้มีการซื้อขายหุ้นผ่านระบบ การซื้อขายของตลาดหลักทรัพย์บนกระดานรายใหญ่ (Big Lot Board) ประจำวันที่ 21 พฤศจิกายน 2562 จำนวน 24,000,000 หุ้น คิดเป็นร้อยละ 12.0 ของของทุนจดทะเบียนชำระแล้วของบริษัท มูลค่ารวม 36,000,000 บาท
1. การจำหน่ายหลักทรัพย์โดย นางสาวณมน พเยียสวัสดิ์ จำนวน 24,000,000 หุ้น คิดเป็นร้อยละ 12.0 ของสิทธิออกเสียงทั้งหมดของกิจการ ภายหลังการจำหน่ายหลักทรัพย์ มีจำนวนหลักทรัพย์คงเหลือ จำนวน 487,500 หุ้น คิดเป็น ร้อยละ 0.2 ของสิทธิออกเสียงทั้งหมดของกิจการ
2. รายงานการได้มาของหลักทรัพย์โดย นายสุระ คณิตทวีกุล จำนวน 24,000,000 หุ้น คิดเป็นร้อยละ 12 ของสิทธิออกเสียงทั้งหมดของกิจการ ภายหลังการได้มาของหลักทรัพย์มีจำนวนหลักทรัพย์คงเหลือจำนวน 38,280,000 หุ้นคิดเป็นร้อยละ 19.1 ของสิทธิออกเสียงทั้งหมดของกิจการ
โดยบริษัทแจ้งว่า นายสุระ คณิตทวีกุล เป็นผู้ถือหุ้นรายใหญ่ของบริษัทฯ แต่ไม่ได้เป็นกรรมการ หรือเป็นผู้บริหารของบริษัท จึงไม่ส่งผลกระทบต่อการเปลี่ยนแปลงการดำเนินธุรกิจและการบริหารงานของบริษัทที่มีนัยสำคัญ และหากมีการเปลี่ยนแปลงการบริหารจัดการและโครงสร้างอำนาจควบคุมจะแจ้งให้ทราบต่อไป